2.2 ปัจจัยความเสี่ยง

ความเสี่ยงจากอัตราแลกเปลี่ยน

บรรดาผู้ส่งออกได้รับผลกระทบจากการเคลื่อนไหวของอัตราการแลกเปลี่ยนอย่างหลีกเลี่ยงไม่ได้
ถึงแม้ว่าบริษัทนี้มีรายได้ส่วนมากเป็นเงินเยน
บริษัทจึงได้รับผลกระทบจากการเคลื่อนไหวของอัตราแลกเปลี่ยนไม่มากนัก เนื่องจากมีวัตถุดิบ
เป็นสัดส่วนเกือบ 60% ของต้นทุนการผลิตซึ่งได้รับการซื้อขายในเงินตราสกุลเดียวกัน อย่างไรก็ตาม
ความผันผวนที่รวดเร็วในเงินบาทไทยและญี่ปุ่นในปี 2552
แสดงให้เห็นถึงความเสี่ยงของอัตราแลกเปลี่ยนที่ไม่คงที่ ภาวะเศรษฐกิจที่ตกต่ำทั่วโลกในปัจจุบัน
ทำให้เกิดความกดดันต่อรัฐบาลประเทศต่างๆ ที่จะใช้มาตรการกับเงินตราของตน และบริษัทคาดว่า
ในปี 2553 แนวโน้มการเคลื่อนไหวของอัตราแลกเปลี่ยนจะเป็นเช่นเดิมต่อไป
ซึ่งจะมีผลอย่างมากต่อการดำเนินธุรกิจของบริษัทฯ

ความเสี่ยงจากราคาน้ำมัน

ในครึ่งปีแรกของปี 2552 ราคาน้ำมันดิบในตลาดโลกตกต่ำ และจากนั้นได้เพิ่มขึ้นในครึ่งปีหลังของปี
2552 ซึ่งสูงขึ้นถึงประมาณครึ่งหนึ่งของช่วงเวลาที่มีราคาสูง ซึ่งมีผลกระทบต่อค่าขนส่งในทุกภาคส่วน
โดยเฉพาะบรรดาผู้ส่งออกทั้งหลาย การขึ้นลงของราคาน้ำมันมีผลต่อค่าขนส่งของบริษัทฯ
ซึ่งมีความผันผวนระหว่าง 10% และเกือบ 15% ของค่าขนส่งรวมของบริษัทฯ และบริษัทฯคาดว่า
ในปี 2553 ราคาน้ำมันจะยังคงผันผวนเช่นเดิมต่อไป

ความเสี่ยงจากผู้ถือหุ้นรายใหญ่ที่มีอิทธิพลในการกำหนดนโยบายบริษัทฯ

เมื่อต้นปี 2553 กลุ่ม ดร.ไนยวน ชิ มีสัดส่วนในการถือหุ้นเกือบ 25% ของหุ้นซึ่งชำระทุนหมดแล้ว
โดยทางกลุ่ม ได้ส่งตัวแทนเข้าดำรงตำแหน่ง ประธานเจ้าหน้าที่บริหารและ CEO ของบริษัทฯ
ทำให้กลุ่มดังกล่าวมีอิทธิพลที่สำคัญต่อนโยบายการบริหารจัดการของบริษัทฯ

ความเสี่ยงจากการมีลูกค้ารายใหญ่เพียงน้อยราย

บริษัทดำเนินธุรกิจการประกอบและส่งมอบโครงสร้างเหล็กขนาดใหญ่
ซึ่งดำเนินการผลิตตามข้อกำหนดของแต่ละโครงการ ซึ่งลูกค้ารายใหญ่ ของบริษัทคือ บริษัท Kajima
Corporation, Shimizu Corporation และ Takenaka Corporation
ซึ่งเป็นบริษัทก่อสร้างที่ใหญ่ที่สุดและเป็นบริษัทชั้นนำแนวหน้าในประเทศญี่ปุ่น โดย 90%
ของรายได้รวมของบริษัทฯในปี 2552 มาจากบริษัทเหล่านี้
ดังนั้นหากบริษัทสูญเสียลูกค้ารายใดรายหนึ่งไป
จะมีผลกระทบอย่างมากต่อการดำเนินธุรกิจของบริษัทฯ

อย่างไรก็ตาม บริษัทฯมีความมั่นใจว่าจะไม่มีเหตุการณ์เช่นนั้นเกิดขึ้น ตามที่กล่าวไว้ข้างต้น
บริษัทเหล่านี้ เป็นบริษัทผู้รับเหมาก่อสร้างขนาดใหญ่
ซึ่งจำเป็นต้องใช้โครงสร้างเหล็กในปริมาณที่มาก (เกือบ 1,000,000 ตัน ต่อปี)
ขณะที่กำลังการผลิตของบริษัทในปัจจุบันทำได้เพียง 60,000 ตัน ต่อปี

บริษัทฯจะดำเนินการคัดเลือกลูกค้าต่อไป ดังที่เคยทำมาแล้ว ซึ่งเป็นสิ่งที่สำคัญอย่างยิ่ง
ที่จะต้องมีฐานลูกค้าที่กว้างขวาง แต่สิ่งที่สำคัญไม่แพ้กันก็คือ
จะต้องไม่มีจำนวนลูกค้าที่มากเกินไปเช่นกันโดยบริษัทฯจะต้องใช้เวลาเพื่อที่จะทำความคุ้นและเข้าใจความต้องการของลูกค้า
อีกทั้งปรับปรุงการบริการของบริษัทฯให้ตรงต่อความต้องการของลูกค้าด้วย

อย่างไรก็ตาม บริษัทฯพยามที่จะ ผลิตงานให้มีความหลากหลายขึ้น เช่น งานสะพาน งานในประเทศ
และแหล่งวัตถุดิบ/พลังงาน ที่เกี่ยวข้องกับงานในอนาคต

ความเสี่ยงในการจัดหาวัตถุดิบ

วัตถุดิบที่ใช้ในการประกอบโครงสร้างเหล็กคือ แผ่นเหล็กรีดร้อน
บริษัทฯสั่งซื้อแผ่นเหล็กรีดร้อนจากบริษัท JFE Steel Corporation
ซึ่งเป็นบริษัทผลิตเหล็กที่ใหญ่ที่สุดเป็นอันดับ 2 ในประเทศญี่ปุ่น เป็นแหล่งจัดส่งเหล็กให้
โดยมีมูลค่าการนำเข้าอยู่ที่ประมาณ 70% ของต้นทุนวัตถุดิบของบริษัทฯ
เพื่อเป็นไปตามนโยบายบริษัทฯในการกระจายความเสี่ยงจากการมีผู้จัดหาวัตถุดิบเพียงรายเดียว
โดยบริษัทฯได้สั่งซื้อแผ่นเหล็กบางส่วน ซึ่งมีคุณสมบัติและคุณภาพที่คล้ายคลึงกันจากบริษัท Sumikin
Corporation ประเทศญี่ปุ่นและบริษัท Posco Corporation ประเทศเกาหลี
ทั้งนี้บริษัทฯได้เริ่มสำรวจความเป็นไปได้ในการสั่งซื้อวัตถุดิบจากโรงงานเหล็กในประเทศจีน
โดยผ่านบริษัทย่อยของเราในประเทศจีน
ซึ่งบริษัทคาดว่าวัตถุดิบจากประเทศจีนอาจจะสามารถใช้ได้ใน 2 ปีข้างหน้า
ซึ่งจะทำให้เราได้เปรียบคู่แข่งรายอื่นๆในประเทศญี่ปุ่น

อย่างไรก็ตาม
การรวมกลุ่มกันระหว่างโรงงานเหล็กใหญ่ๆทั่วโลกในช่วงปีที่ผ่านมาได้ทำการตกลงราคาขายอย่างไม่เป็นทางการร่วมกัน
เพื่อนำไปสู่การกำหนดราคาขายที่สูงขั้นกว่าเดิม แม้ว่าบริษัทฯคาดหวังว่า
ราคาวัตถุดิบจะลดต่ำลงเนื่องจากสภาวะเศรษฐกิจในปัจจุบัน
อย่างไรก็ตามผู้ประกอบการทั้งหลายก็มีความคิดที่ว่าจะต้องมีวัตถุดิบไว้ในปริมาณที่เพียงพอและต้องมีราคาที่เหมาะสมด้วยเช่นกัน

ความเสี่ยงจากภาวะเศรษฐกิจและอุตสาหกรรมการก่อสร้างในประเทศญี่ปุ่น

ธุรกิจของบริษัทฯคือการผลิตโครงสร้างเหล็กขนดใหญ่สำหรับอาคารสูง ซึ่ง 90%
ผลิตส่งให้บริษัทผู้รับเหมารายใหญ่ในประเทศญี่ปุ่น
แต่เนื่องจากความเปลี่ยนแปลงของเศรษฐกิจทั่วโลกได้มีผลกระทบต่ออุตสาหกรรมการก่อสร้างเป็นอย่างมาก
ไม่ยกเว้นแม้แต่อุตสาหกรรมการก่อสร้างในประเทศญี่ปุ่น
ด้วยความล่าช้าและการยกเลิกงานกลายเป็นเรื่องปกติ
โครงการงานก่อสร้างต่างๆได้ลดจำนวนลงและผลที่ตามมาคือความต้องการงานโครงสร้างเหล็กได้ลดลงอย่างมาก
มีเพียงโครงการใหญ่ๆสำหรับผู้รับเหมารายใหญ่ในศูนย์กลางกรุงโตเกียว เท่านั้นที่ยังคงมีอยู่
ถึงแม้สถานะของโครงเหล่านี้ยังคงอยู่ในระดับที่ดี
และตราบเท่าที่โครงการเหล่านี้ยังเจริญเติบโตต่อไป บริษัทฯก็จะยังเป็นที่ต้องการเนื่องจาก
ผู้รับเหมาจะยังจำเป็นต้องหาผู้รับเหมาช่วงดังเช่นบริษัทของเรา
ซึ่งสามารถช่วยลดต้นทุนโครงการโดยรวมได้ ดังนั้นหากสถานการณ์ยังคงเป็นเช่นนี้ต่อไป
บริษัทฯก็จะมีงานเพียงพอจนถึงปี 2554 ถึงแม้ว่าระดับกำไรจะลดลงกว่าเดิม
เนื่องจากการแข่งขันที่รุนแรงระหว่างผู้ประกอบการทั้งหมด

ความเสี่ยงจากการเข้าบริหาร MCS-Japan

บริษัทฯมีสัดส่วนในการถือหุ้น 57% ของบริษัท MCS Steel-Japan
และได้ส่งตัวแทนเข้าควบคุมการบริหารของบริษัทดังกล่าว ตั้งแต่เดือนเมษายน 2552

บริษัท MCS Steel-Japan เป็นตัวแทนของบริษัทฯในการติดต่อกับลูกค้า,
ประสานงานระหว่างที่ตั้งโครงการกับบริษัทฯ, จ่ายแบบงาน, ส่งมอบสินค้าไปยังที่ตั้งโครงการ
และทำการซ่อมแซมงานที่จำเป็น ถือเป็นสิ่งที่สำคัญยิ่ง
ที่จะต้องมีตัวแทนที่มีความสามารถปฏิบัติงานแทนบริษัท MCS
ในประเทศญี่ปุ่นเพื่อสร้างความพึงพอใจให้แก่ลูกค้า
และเพื่อให้บริษัทดำเนินธุรกิจกับลูกค้าได้อย่างต่อเนื่อง